◀ AfriForum meen enkele matriekeksamen sal ideologie dien, nie leerders nie
Waardasierol vir eiendomme ▶
Julie 7, 2017 deur Alet Rademeyer
AfriForum Trauma, 'n eenheid van die burgerregtewaghond AfriForum wat op trauma-ontlonting, -berading en -ondersteuning fokus, keer vandeesmaand vir 'n tweede keer terug na Knysna in die Wes-Kaap om met slagoffers van die onlangse brande in dié dorp te praat.
Hy sê voorts dat hoewel die eenheid se hooffokus slagoffers van geweldmisdaad soos plaasaanvalle is, die verlies van 'n mens se eiendom en besittings eweneens traumaties kan wees.
"Ons het 'n groot behoefte aan trauma-ontlonting en berading na afloop van die Knysna-brande identifiseer. Baie van hierdie mense, ryk en arm, het alles wat hulle gehad het verloor het en weet nie waar om te vat en waar om te los nie. Baie het nie eens huisversekering nie. Hoe begin 'n mens weer van vooraf?"
Onder dié slagoffers is Kobus en Jenny Mostert, 'n middeljarige egpaar wie se huis in die brand vernietig is, etlike maande ná hulle vir die eerste keer in jare weer finansieel op hul eie voete kon staan en 'n blyplek van hul eie gehad het.
Die span het ook slagoffers in Buffelsfontein besoek, onder andere Charlene Williams (27) wat tans saam met haar twee klein dogtertjies in 'n ou weermagtent saam met drie ander gesinne gehuisves word. Berading is aan die hele gesin gebied en die span het ook klere, skryfbehoeftes en kos aan hulle verskaf.